[{"text_idx": "#000000", "text": "Rhywun ar dy ochr di"}, {"text_idx": "#000002", "text": "Wyt ti\u2019n methu cysgu yn y nos? Efallai dy fod di wedi dechrau arfer drwg o nosweithiau hwyr ac angen cael yn o\u0302l i drefn reolaidd a chael digon o gwsg. Dyma ein gair o gyngor i gael gwell cwsg."}, {"text_idx": "#000004", "text": "1. Cadwa at amser cysgu rheolaidd"}, {"text_idx": "#000005", "text": "Ceisia osod trefn ddyddiol o godi a mynd i\u2019r gwely am yr un amser bob dydd. Bydd dy gorff yn dod i\u2019r arfer a\u0302 hyn a bydd yn haws i ti fynd i gysgu ar amser rhesymol rwyt ti\u2019n gosod i ti dy hun."}, {"text_idx": "#000006", "text": "2. Torri lawr ar y caffein"}, {"text_idx": "#000007", "text": "Yfed llai o ddiodydd egni, coke, te a choffi, yn enwedig yn y nos. Mae caffein yn cyffroi\u2019r meddwl sydd yn gwneud i ti deimlo\u2019n llai blinedig \u2013 ddim yn beth da os wyt ti\u2019n ceisio cysgu! Ceisia beidio yfed caffein tua phedwar i chwe awr cyn bod angen cysgu."}, {"text_idx": "#000008", "text": "Bydd ymarfer corff yn ystod y dydd yn llosgi ynni a byddi di\u2019n teimlo\u2019n fwy blinedig erbyn amser gwely. Os wyt ti\u2019n ymarfer corff yn y nos paid a\u0302 gwneud gormod a chadw draw o sesiynau cardio trwm. Mae ymarfer corff yn gallu rhyddhau endorffinau i mewn i\u2019r corff sydd yn gallu cadw ti\u2019n effro."}, {"text_idx": "#000009", "text": "Darganfod ffordd i ymlacio cyn amser gwely. Gallet ti ymlacio yn y bath gydag olew neu swigod moethus, goleuo canhwyllau, myfyrio (meditate), gwrando ar gerddoriaeth ymlaciol, darllen llyfr. Mae anadlu\u2019n ddofn ac ymlacio\u2019r cyhyrau yn ffordd dda i ymlacio cyn amser gwely. Mae hefyd yn gallu helpu i gael gwared a\u0302\u2019r holl bethau yn dy feddwl gallai fod yn cadw ti\u2019n effro. Gwylia\u2019r fideo dosbarth \u2018beditation\u2019 yma sydd yn cael ei rannu gan y GIG."}, {"text_idx": "#000010", "text": "Nid yw syllu ar sgrin cyn amser gwely yn beth da i ymlacio\u2019r meddwl yn barod ar gyfer cwsg. Mae\u2019n gorgyffroi\u2019r meddwl. Diffodd y sgrin am tuag awr cyn i ti fod eisiau cysgu. Yn ddelfrydol ni ddylid cadw\u2019r ffo\u0302n yn dy ystafell ychwaith, bydd ffo\u0302n yn tincian negeseuon yn tarfu ar dy gwsg. Oes oes rhaid cael y ffo\u0302n yn yr ystafell, gallet ti fynd i osodiadau\u2019r ffo\u0302n a gosod \u2018do not disturb\u2019 yn awtomatig am yr un amser bob nos. Mae posib gosod eithriadau i gael negeseuon gan bobl penodol \u2013 fel teulu mewn argyfwng er esiampl."}, {"text_idx": "#000011", "text": "Paratoi dy hun i gysgu wrth roi\u2019r golau a\u2019r sw\u0302n i lawr (golau lamp yn lle golau mawr a pheidio cael re\u0302f yn yr ystafell wely!)"}, {"text_idx": "#000012", "text": "Pan fyddi di\u2019n gorwedd yn y gwely yn ceisio cysgu mae\u2019r holl bethau yna rwyt ti\u2019n poeni amdanynt, neu rwyt ti angen cofio gwneud, yn llifo\u2019n o\u0302l i\u2019r meddwl ac yn atal ti rhag cysgu. Gallet ti ysgrifennu\u2019r pethau sydd yn dy boeni mewn dyddiadur, neu siarad gyda rhywun am y peth cyn i ti fynd i\u2019r gwely. Neu beth am greu rhestr gwneud (to do) o\u2019r holl bethau sydd angen gwneud. Ni fydd hyn yn llenwi dy feddwl wedyn."}, {"text_idx": "#000017", "text": "Oes rhywun yn gwrando arnat ti?"}, {"text_idx": "#000018", "text": "Rhywun i wrando. Rhywun i'th gymryd o ddifrif. Rhywun i roi cyngor."}]